Diari Oficial de la Generalitat Valenciana


Sumari del DOGV 4406, del 26-12-2002 (2002/13971)

Informació pública de l'alternativa tècnica de programa d'actuació integrada per al desenvolupament de la unitat d'execució número 12 de sòl urbà de Canals.
------------------------------------------------------------------------------------------------------------------------------------------------------------

### Dades del document

Número de DOGV
:   4406

Data del DOGV
:   26-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13462


Organisme emissor
:   Residencial & Resort, SL

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament de la unitat d'execució número 12 de sòl urbà de Canals. [2002/F13950]
  
L'entitat mercantil Residencial & Resort, SL, ha formulat una alternativa tècnica de programa d'actuació integrada per al desenvolupament de la unitat d'execució número 12 de sòl urbà de Canals, a la qual adjunta el pla de reforma interior modificatiu i l'avantprojecte d'urbanització, a l'empara del que s'establix en l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que s'establix en els articles 46.3 i 48 de la llei esmentada se sotmet a informació pública la documentació esmentada, i es fa constar:
  
1. La notaria on està protocol·litzada la documentació és la de Rafael Estevan Gordo, situada a l'avinguda de Jaume I, número 12, de Canals. Així mateix, s'ha depositat un exemplar de la dita documentació davant de l'Ajuntament de Canals.
  
2. Se sotmet a exposició pública el pla de reforma interior modificatiu durant un mes, que podrà ser igualment objecte de consulta.
  
3. Simultàniament, se sotmet a informació pública l'alternativa tècnica de programa, pel termini de 20 dies, comptador des de la publicació d'este anunci en el Diari Oficial de la Generalitat Valenciana. (DOGV).
  
Durant este termini, qualsevol persona podrà comparéixer en l'expressada notaria per a obtindre còpia de l'acta de protocol·lització de l'alternativa tècnica o sol·licitar que se li exhibisca.
  
Així mateix, es podrà consultar la dita documentació i l'expedient administratiu a l'Ajuntament de Canals, i també formular durant el termini esmentat tant al·legacions com alternatives tècniques a la proposta formulada.
  
4. El període d'exposició al públic d'una primera iniciativa de programa s'efectuarà durant 20 dies; si algú haguera iniciat una segona exposició d'una altra en competència amb aquella, es procedirà a la pròrroga de terminis regulada en l'article 46.4 per 20 dies addicionals, comptats des de la publicació de l'edicte en el Diari Oficial de la Generalitat Valenciana.
  
5. Les proposicions juridicoeconòmiques, per a executar qualsevol de les alternatives que s'hagen formulat, es presentaran durant els cinc dies hàbils següents al venciment de l'últim dels terminis d'exposició pública, amb la finalitat que haja transcorregut el període d'al·legacions de la totalitat de la documentació urbanística exposada al públic, programa d'actuació i del pla parcial modificatiu, aportant la documentació establida en els apartats c) i d) de l'article 32 de la Llei Reguladora de l'Activitat Urbanística.
  
6. Finalitzat este termini, en la següent data hàbil tindrà lloc l'acte d'obertura de pliques a l'Ajuntament de Canals.
  
7. Així mateix, mitjançant este anunci i en compliment del que s'establix en l'article 59.4 de la Llei 4/1999, s'avisa els titulars cadastrals dels quals es manca de les dades d'identificació i/o domicili fiscal, als efectes del que es preveu en la present publicació.